གྲོས་མཐུན་གཞིར་བཟུང་།ཚན་རིག་ཁང་དེས་ཀྲུང་གོ་ཚན་རིག་ཁང་གི་སའི་གོ་ལའི་ཁོར་ཡུག་ཞིབ་འཇུག་སུའོ་ཡི་གླིང་གསར་པ་དང་།ཀྲུང་གོ་ཚན་རིག་ཁང་རྒྱལ་ཁབ་དུས་བརྡ་གཏོང་བའི་ལྟེ་གནས་ཀྱི་ཚན་ཞིབ་ཁུལ།ཀྲུང་གོ་ཚན་རིག་ཁང་ཤིས་ཨན་འོད་རིག་འཕྲུལ་ཆས་ཞིབ་འཇུག་སུའོ་ཚན་རིག་གསར་གཏོད་ཁུལ་སོགས་གཙོ་གནད་དུ་བསྐྲུན་ནས་ཀྲུང་གོ་ཚན་རིག་ཁང་གི་ཧྲའན་ཤིས་སུ་ཡོད་པའི་སྒྲིག་གཞི་དང་ཧྲའན་ཤིས་ཞིང་ཆེན་ཚན་རིག་ཁང་སོགས་ཚན་ཞིབ་སྒྲིག་གཞི་མཉམ་འཛོམས་བྱས་ཏེ་ཀྲུང་གོ་ཚན་རིག་ཁང་གི་འབྲེལ་ཡོད་ཚན་ཞིབ་སྒྲིག་གཞི་ཀྲུང་གོ་ཚན་རིག་ཁང་ཤིས་ཨན་ཚན་རིག་གླིང་དུ་བཅའ་སྡོད་བྱ་རྒྱུར་ཁྲིད་སྟོན་དང་རྒྱབ་སྐྱོར་བྱེད་པ་དང་ཆུ་ཚད་མཐོ་བའི་ཚན་ཞིབ་སྒྲིག་གཞི་ཁག་གཅིག་ནང་འདྲེན་དང་མཉམ་ལས་བྱས་ཏེ་བསྐྲུན་ཐོག་རྒྱལ་སྤྱིའི་ཚན་ཞིབ་སྒྲིག་གཞི་རྩེ་གྲ་མཉམ་འཛོམས་ཁུལ་ཆགས་པ་བྱ་རྒྱུ་རེད།གཞན་ཡང་གླིང་དེས་ད་དུང་གཞི་ཁྱོན་ཆེ་བའི་ཚན་རིག་སྒྲིག་ཆས་འཛུགས་སྐྲུན་བྱ་རྒྱུ་དམིགས་ཚད་དུ་བྱས་ནས་ཚན་རྩལ་གསར་གཏོད་ཀྱི་ལས་སྟེགས་འགངས་ཆེན་ཁག་གཅིག་སྐྱེད་སྲིང་དང་འཛུགས་སྐྲུན་བྱ་རྒྱུ་དཔེར་ན།སྤུས་ཚད་མཐོ་བའི་ས་སྟེང་གི་དུས་བརྡ་གཏོང་བའི་མ་ལག་སོགས་དང་།སྨན་སྤྱོད་ཀྱི་ལྕི་བའི་གྱེས་རྡུལ་ཚ་འདེད་ཡོ་ཆས།ནུབ་རྒྱུད་རྒྱུ་རྡུལ་སྨན་བཅོསལྟེ་གནས་སོགས་རེད།